GOZD

Gozd je prelep,

življenja vreden,

v njem je polno zelenja

in ne veliko trpljenja.

Ker narava ga neguje,

vedno lepši videti je,

veje se migljajo

in se nežno hihitajo,

v njem počutimo se domače,

tudi če nosimo kratke hlače.

Včasih v njem vidimo odlagališča,

kar za naravo obupno je,

večkrat stisne me pri srcu,

ko vidim, kaj vse z njim dogaja se.

Ela Ripak, 6. a

V GOZDU

Gozd je nekaj lepega,

je del narave,

te lepe pojave.

Gozd vsebuje rastline,

tiste lepe iz divjine.

V njem se nahajajo tudi živali,

ki jih imamo večina radi.

Skozi letne čase se gozd spreminja,

spreminja se tudi narava, ta pojava.

Živali pozimi v zavetje gredo,

spomladi pa spet pridejo.

Danes so gozdovi onesnaženi,

živali poginejo, rastline izumrejo.

Izumrejo tudi drevesa,

potem več nimamo lesa.

Nea Zajc, 6. a

GOZDOVI

Gozdovi so domovi

živalim vseh vrst.

Lahko so to mravlje,

medvedi, srnjaki

ali pa sami volkodlaki.

Tam je prst rodovitna

in drevesa so ljubezniva.

Življenje tam je prav zabavno,

tako je, kot bi šli v savno.

Ure so tam dolge kot minute,

minute pa kot sekunde.

Les predelamo v papir

in v gozdu povzročimo nemir.

Posekamo veliko dreves

in uničimo ogromno čudes.

Zato le ohranimo naš gozd!

Lara Podgoršek, 6. a

LIPA

Imam lepe srčaste liste,

imam svoj kraj – Lipico,

in sem na dolgih poteh piste.

Imam svoje lipicance.

Danes sem lesovita,

včasih sem bila zvita.

Prosim te lepo

z ljubeznijo slepo –

ne uničuj me!

Včasih sem živela

in na veliko blestela.

Danes umiram,

si oči zastiram.

Pusti mene in zemljo pri miru,

ker ti zagotavljam,

da živiš in zaradi mene

lepo dišiš.

Kaja Muršec, 7. a

DREVO IN PAPIR

Drevo pada,

gozd strada.

Zakaj se podira?

Papir bo iz njega.

Če bi grmovje bil,

bi drevesa

na gosto ogradil

in jih zaščitil.

Sedaj papir

v trgovini leži,

Ančka ga kupi

in letalo naredi.

Luka Gašparič, 7. a

NA SPREHODU

Bila sem v gozdu,

gledala in gledala sem drevesa.

Koliko dreves je tukaj v tem gozdu,

veliko jih je …

Z gozdovi vedno grem,

kakor daleč so.

Pridem do konca gozda

in tam je zelo lepo …

Na drevesih veverice so

in jejo lešnike samo.

Poleg tega pa ves čas

ptički mi lepo pojo …

Ardita Muharemi, 7. a